CELEX: 32020R1292
Language: lv
Date: 2020-09-15 00:00:00
Title: Komisijas Īstenošanas regula (ES) 2020/1292 (2020. gada 15. septembris) par pasākumiem, ar kuriem novērš Agrilus planipennis Fairmaire ievešanu Savienībā no Ukrainas, un ar ko groza Īstenošanas regulas (ES) 2019/2072 XI pielikumu

16.9.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 302/20
               
            
         KOMISIJAS ĪSTENOŠANAS REGULA (ES) 2020/1292
         (2020. gada 15. septembris)
         par pasākumiem, ar kuriem novērš Agrilus planipennis Fairmaire ievešanu Savienībā no Ukrainas, un ar ko groza Īstenošanas regulas (ES) 2019/2072 XI pielikumu
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2016/2031 (2016. gada 26. oktobris) par aizsardzības pasākumiem pret augiem kaitīgajiem organismiem, ar ko groza Eiropas Parlamenta un Padomes Regulas (ES) Nr. 228/2013, (ES) Nr. 652/2014 un (ES) Nr. 1143/2014 un atceļ Padomes Direktīvas 69/464/EEK, 74/647/EEK, 93/85/EEK, 98/57/EK, 2000/29/EK, 2006/91/EK un 2007/33/EK (1) un jo īpaši tās 41. panta 2. punktu un 72. panta 1. punktu,
         tā kā:
         
                     (1)
                  
                  
                     
                        Agrilus planipennis Fairmaire (“norādītais kaitīgais organisms”) ir iekļauts Komisijas Īstenošanas regulas (ES) 2019/2072 (2) II pielikuma sarakstā kā Savienības karantīnas organisms. Tas kā prioritārs kaitīgais organisms ir norādīts arī Komisijas Deleģētajā regulā (ES) 2019/1702 (3).
                  
               
                     (2)
                  
                  
                     Ar Īstenošanas regulas (ES) 2019/2072 VII pielikumu ir izveidotas tādas konkrētu veidu augiem, koksnei un nomizotai mizai piemērojamas importa prasības, kuras attiecināmas uz norādīto organismu un trešām valstīm, kurās ir kaitīgais organisms. Saskaņā ar minētās regulas XI pielikuma A daļu šādu augu vai augu produkts ieviešanai Savienībā no attiecīgajām trešām izcelsmes valstīm ir vajadzīgi fitosanitārie sertifikāti.
                  
               
                     (3)
                  
                  
                     2019. gada novembrī Ukraina apstiprināja, ka tās teritorijā pirmo reizi oficiāli konstatēts norādītais kaitīgais organisms.
                  
               
                     (4)
                  
                  
                     Minētā valsts nav norādīta to trešo valstu sarakstā, no kurām imports Savienībā ir atļauts saskaņā ar Īstenošanas regulas (ES) 2019/2072 VII pielikumu. Tāpēc būtu jāpieņem īpaši pasākumi, kas novērstu, ka norādītais kaitīgais organisms Savienībā no Ukrainas tiktu ievazāts ar konkrēta veida augiem, koksni un nomizotu mizu.
                  
               
                     (5)
                  
                  
                     Ņemot vērā norādītā kaitīgā organisma radīto fitosanitāro risku, attiecīgajiem Ukrainas izcelsmes augiem, koksnei un mizai, par kuriem ir zināms, ka tie ir norādītā kaitīgā organisma saimniekorganismi, ievedot tos Savienībā, būtu jādod līdzi fitosanitārais sertifikāts, kurā ir papildu deklarācija, kas apliecina, ka to izcelsmes vieta ir brīva no norādītā organisma. Minētā papildu deklarācija būtu jāsagatavo saskaņā ar attiecīgajiem Fitosanitāro pasākumu starptautiskajiem standartiem un iepriekš jāpaziņo Komisijai. Lai nodrošinātu augstāku fitosanitārās aizsardzības līmeni, atsevišķu veidu koksne būtu jāimportē tikai tad, ja izdarīta attiecīga apstrāde vai noņemta miza vai daļa aplievas ārējā slāņa.
                  
               
                     (6)
                  
                  
                     Par norādītā kaitīgā organisma statusu Ukrainā nepieciešams papildu apstiprinājums, tāpēc būtu jāiegūst vēl citi tehniskie un zinātniskie pierādījumi, pēc kuriem novērtēt fitosanitāro risku, ko tas rada Savienībai. Lai aktualizētu attiecīgos Īstenošanas regulas (ES) 2019/2072 VII pielikumā norādītos pasākumus, minētos pierādījumus nepieciešams iegūt par tā klātbūtni citās trešās valstīs. Šajā regulā noteiktie pasākumi tāpēc būtu pēc iespējas drīzāk jāpārskata.
                  
               
                     (7)
                  
                  
                     Arī Īstenošanas regulas (ES) 2019/2072 XI pielikums būtu jāgroza, lai tādējādi noteiktu prasību, ka attiecīgie augi un augi produkti Savienībā no Ukrainas tiktu ievesti ar līdzi dotu fitosanitāro sertifikātu.
                  
               
                     (8)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Priekšmets
            Ar šo regulu paredz pasākumus, ar ko tiek novērsta Agrilus planipennis Fairmaire ievešana Savienībā no Ukrainas.
         
         
            2. pants
            Ukrainas izcelsmes augu, koksnes un nomizotas mizas ievešana Savienībā
            Ukrainas izcelsmes augus, koksni un nomizotu mizu Savienībā ieved tikai tad, ja tie atbilst attiecīgajiem pielikumā norādītajiem pasākumiem.
         
         
            3. pants
            Grozījumi Īstenošanas regulas (ES) 2019/2072 XI pielikumā
            Īstenošanas regulas (ES) 2019/2072 XI pielikuma A daļu groza šādi:
            
                        a)
                     
                     
                        daļas 3. punkta ierakstā “Fraxinus L., Juglans L., Pterocarya Kunth un Ulmus davidiana Planch.” trešās slejas tekstu aizstāj ar šādu: “Kanāda, Ķīna, Korejas Tautas Demokrātiskā Republika, Japāna, Mongolija, Korejas Republika, Krievija, Taivāna, Ukraina un Amerikas Savienotās Valstis”;
                     
                  
                        b)
                     
                     
                        daļas 11. punkta ierakstā “Fraxinus L., Juglans L., Pterocarya Kunth un Ulmus davidiana Planch.” trešās slejas tekstu aizstāj ar šādu: “Kanāda, Ķīna, Korejas Tautas Demokrātiskā Republika, Japāna, Mongolija, Korejas Republika, Krievija, Taivāna, Ukraina un Amerikas Savienotās Valstis”;
                     
                  
                        c)
                     
                     
                        daļas 12. punkta ierakstā “Fraxinus L., Juglans L., Pterocarya Kunth un Ulmus davidiana Planch., ieskaitot koksni, kas nav saglabājusi savu dabisko apaļo virsmu, “ trešās slejas tekstu aizstāj ar šādu: “Kanāda, Ķīna, Korejas Tautas Demokrātiskā Republika, Japāna, Mongolija, Korejas Republika, Krievija, Taivāna, Ukraina un Amerikas Savienotās Valstis”.
                     
                  
         
            4. pants
            Pagaidu pasākumu pārskatīšana
            Ar šo regulu noteikto pasākumu mērķis mazināt fitosanitāros riskus, kas nav pilnībā novērtēti, un tie ir pagaidu pasākumi.
            Šos pasākumus pārskata pēc iespējas drīzāk un ne vēlāk kā vienu gadu pēc šīs regulas pieņemšanas dienas.
         
         
            5. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 15. septembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 317, 23.11.2016., 4. lpp.
         
         
            (2)  Komisijas Īstenošanas regula (ES) 2019/2072 (2019. gada 28. novembris), ar ko paredz vienotus nosacījumus Eiropas Parlamenta un Padomes Regulas (ES) 2016/2031 par aizsardzības pasākumiem pret augiem kaitīgajiem organismiem īstenošanai, atceļ Komisijas Regulu (EK) Nr. 690/2008 un groza Komisijas Īstenošanas regulu (ES) 2018/2019 (OV L 319, 10.12.2019., 1. lpp.).
         
            (3)  Komisijas Deleģētā regula (ES) 2019/1702 (2019. gada 1. augusts), ar ko papildina Eiropas Parlamenta un Padomes Regulu (ES) 2016/2031, izveidojot prioritāro kaitīgo organismu sarakstu (OV L 260, 11.10.2019., 8. lpp.).
      
      
         
            PIELIKUMS
            
               Tādu augu, augu produktu un citu objektu saraksts, kuru izcelsme ir Ukrainā, un attiecīgie pasākumi to ievešanai Savienības teritorijā, kā minēts 2. pantā
            
            
                        Augi, augu produkti vai citi objekti
                     
                     
                        KN kods
                     
                     
                        Pasākumi
                     
                  
                        
                                    1.
                                 
                                 
                                    
                                       Fraxinus L., Juglans ailantifolia Carr., Juglans mandshurica Maxim., Ulmus davidiana Planch. un Pterocarya
                                       rhoifolia Siebold & Zucc. augi, izņemot augļus un sēklas
                                 
                              
                     
                        ex 0602 10 90 
                        ex 0602 20 20 
                        ex 0602 20 80 
                        ex 0602 90 41 
                        ex 0602 90 45 
                        ex 0602 90 46 
                        ex 0602 90 48 
                        ex 0602 90 50 
                        ex 0602 90 70 
                        ex 0602 90 99 
                        ex 0604 20 90 
                        ex 1404 90 00 
                     
                     
                        Augi atbilst vienam no šiem nosacījumiem:
                        
                                    a)
                                 
                                 
                                    tiem ir līdzi dots fitosanitārais sertifikāts, kura ailē “Papildu deklarācija” norādīts, ka augu izcelsme ir teritorijā, ko saskaņā ar attiecīgajiem Fitosanitāro pasākumu starptautiskajiem standartiem Ukrainas nacionālā augu aizsardzības organizācija atzinusi par brīvu no Agrilus planipennis Fairmaire un kas atrodas vismaz 100 km attālumā no tuvākās zināmās teritorijas, kurā ir oficiāli apstiprināta minētā kaitīgā organisma klātbūtne;
                                 
                              
                                    b)
                                 
                                 
                                    Ukrainas nacionālā augu aizsardzības organizācija statusu “brīvs no” iepriekš rakstiski paziņojusi Komisijai.
                                 
                              
                  
                        
                                    2.1.
                                 
                                 
                                    
                                       Fraxinus L., Juglans ailantifolia Carr., Juglans mandshurica Maxim., Ulmus davidiana Planch. un Pterocarya rhoifolia Siebold & Zucc. koksne, izņemot:
                                    
                                                —
                                             
                                             
                                                šķelda, skaidas, zāģskaidas, ēveļskaidas, koksnes atlikumi un atgriezumi, kas pilnībā vai daļēji iegūti no šiem kokiem,
                                             
                                          
                                                —
                                             
                                             
                                                koksnes iepakojamais materiāls, t. i., iepakojuma kastes, kārbas, redeļkastes, kabeļspoles un citi līdzīgi iepakojuma materiāli, kā arī paliktņi, kastu paliktņi un citi kravu paliktņi, paliktņu apmales un kravas stiprinājumi neatkarīgi no tā, vai tos faktiski izmanto, pārvadājot dažādus izstrādājumus, izņemot stiprinājumus, ar kuriem ir nostiprināta koksnes krava un kuri izgatavoti no pārējai kravai identiska veida un kvalitātes koksnes, kas atbilst tām pašām Savienības fitosanitārajām prasībām kā pārējā krava,
                                             
                                          
                                                —
                                             
                                             
                                                taču ieskaitot koksni, kas nav saglabājusi savu dabisko apaļo virsmu, un mēbeles un citus priekšmetus, kas izgatavoti no neapstrādātas koksnes
                                             
                                          
                              
                     
                        ex 4401 12 00 
                        ex 4403 12 00 
                        ex 4403 99 00 
                        ex 4404 20 00 
                        ex 4406 12 00 
                        ex 4406 92 00 
                        4407 95 10 
                        4407 95 91 
                        4407 95 99 
                        ex 4407 99 27 
                        ex 4407 99 40 
                        ex 4407 99 90 
                        ex 4408 90 15 
                        ex 4408 90 35 
                        ex 4408 90 85 
                        ex 4408 90 95 
                        ex 4416 00 00 
                        ex 9406 10 00 
                     
                     
                        Koksne atbilst vienam no šiem nosacījumiem:
                        
                                    a)
                                 
                                 
                                    tai ir līdzi dots fitosanitārais sertifikāts, kura ailē “Papildu deklarācija” norādīts, ka koksnes izcelsme ir īpaši norādītā teritorijā, ko saskaņā ar attiecīgajiem Fitosanitāro pasākumu starptautiskajiem standartiem Ukrainas nacionālā augu aizsardzības organizācija atzinusi par brīvu no Agrilus planipennis Fairmaire un kas atrodas vismaz 100 km attālumā no tuvākās zināmās teritorijas, kurā ir oficiāli apstiprināta minētā kaitīgā organisma klātbūtne, un Ukrainas nacionālā augu aizsardzības organizācija statusu “brīvs no” iepriekš rakstiski paziņojusi Komisijai;
                                 
                              
                                    b)
                                 
                                 
                                    tai ir līdzi dots fitosanitārais sertifikāts, kura ailē “Papildu deklarācija” norādīts, ka miza un vismaz 2,5 cm biezs aplievas ārējais slānis ir noņemts uzņēmumā, ko ir pilnvarojusi un kura darbību uzrauga Ukrainas nacionālā augu aizsardzības organizācija,
                                 
                              
                                    c)
                                 
                                 
                                    tai ir līdzi dots fitosanitārais sertifikāts, kura ailē “Papildu deklarācija” ir norādīts, ka koksne ir apstrādāta ar jonizējošu starojumu, kas ļauj visā koksnes profilā nodrošināt vismaz 1 kGy lielu absorbēto devu.
                                 
                              
                  
                        
                                    2.2.
                                 
                                 
                                    Koksnes šķelda un skaidas, tostarp zāģskaidas un ēveļskaidas, kā arī koksnes atlikumi un atgriezumi, kas pilnīgi vai daļēji iegūti no Fraxinus L., Juglans ailantifolia Carr., Juglans
                                       mandshurica Maxim., Ulmus
                                       davidiana Planch. un Pterocarya rhoifolia Siebold & Zucc.
                                 
                              
                     
                        ex 4401 22 00 
                        ex 4401 40 10 
                        ex 4401 40 90 
                     
                     
                        Koksne atbilst šiem abiem nosacījumiem:
                        
                                    a)
                                 
                                 
                                    tai ir līdzi dots fitosanitārais sertifikāts, kura ailē “Papildu deklarācija” norādīts, ka koksnes izcelsme ir īpaši norādītā teritorijā, ko saskaņā ar attiecīgajiem Fitosanitāro pasākumu starptautiskajiem standartiem Ukrainas nacionālā augu aizsardzības organizācija atzinusi par brīvu no Agrilus planipennis Fairmaire un kas atrodas vismaz 100 km attālumā no tuvākās zināmās teritorijas vietas, kurā ir oficiāli apstiprināta minētā kaitīgā organisma klātbūtne;
                                 
                              
                                    b)
                                 
                                 
                                    Ukrainas nacionālā augu aizsardzības organizācija statusu “brīvs no” iepriekš rakstiski paziņojusi Komisijai.
                                 
                              
                  
                        
                                    3.
                                 
                                 
                                    Nomizota Fraxinus L., Juglans ailantifolia Carr., Juglans mandshurica Maxim., Ulmus davidiana Planch. un Pterocarya rhoifolia Siebold & Zucc. miza un priekšmeti, kas izgatavoti no šo koku mizas
                                 
                              
                     
                        ex 1404 90 00 
                        ex 4401 40 90 
                     
                     
                        Miza atbilst šiem abiem nosacījumiem:
                        
                                    a)
                                 
                                 
                                    tai ir līdzi dots fitosanitārais sertifikāts, kura ailē “Papildu deklarācija” norādīts, ka ir oficiāli apliecināts, ka mizas izcelsme ir īpaši norādītā teritorijā, ko saskaņā ar attiecīgajiem Fitosanitāro pasākumu starptautiskajiem standartiem Ukrainas nacionālā augu aizsardzības organizācija atzinusi par brīvu no Agrilus planipennis Fairmaire un kas atrodas vismaz 100 km attālumā no tuvākās zināmās teritorijas, kurā ir oficiāli apstiprināta minētā kaitīgā organisma klātbūtne;
                                 
                              
                                    b)
                                 
                                 
                                    Ukrainas nacionālā augu aizsardzības organizācija statusu “brīvs no” iepriekš rakstiski paziņojusi Komisijai.